ΓΡΑΠΤΗ ΕΡΩΤΗΣΗ E-0961/00

υποβολή: Salvador Garriga Polledo (PPE-DE) προς την Επιτροπή

(29 Μαρτίου 2000)

Θέμα: Ευνοϊκό κλίμα για τους κοινοτικούς εφευρέτες

Ένας από τους σημαντικότερους τομείς παραγωγής της οικονομίας μας είναι ο κόσμος του εφευρέτη ο οποίος πέρα από το ότι πρέπει να δίνει διάφορες λύσεις στις εφευρέσεις τους, οφείλει να αντιμετωπίζει ατελείωτες διατυπώσεις.

Όταν σήμερα η Κοινότητα προσπαθεί να καταβάλει ένα σημαντικό βήμα προς τα εμπρός για να κερδίσει το χαμένο έδαφος στον τεχνολογικό τομέα σε επίπεδο πλανήτη, κρίνεται ουσιαστικό το να δημιουργηθεί ένα νέο κλίμα εντός του οποίου να μπορούν οι εφευρέτες να αναπτύσσουν τις εφευρέσεις τους με άνεση και να τους χορηγούνται τα διπλώματα ευρεσιτεχνίαςπό ασφαλείς και αξιόπιστους όρους, χωρίς να τους συνθλίβει η γραφειοκρατία.

Θα μπορούσε η Επιτροπή να αναφέρει αν κρίνει ότι πρέπει να εκπονήσει μια ενδελεχή μελέτη για να διερευνήσει την πραγματική κατάσταση των εφευρετών στην Κοινότητα, ποιες είναι οι ανησυχίες τους και οι δυσχέρειες που αντιμετωπίζουν σε σχέση με το διπολικό άξονα Μονάχου Χάγης και, γενικότερα, όλους τους παράγοντες που μπορούν να συμβάλουν στην επιτυχία ή την αποτυχία, καθ' όλο το φάσμα των δραστηριοτήτων που μπορεί να προσφέρει ένας εφευρέτης στην οικονομία της Κοινότητας;

Απάντηση του κ. Bolkestein εξ ονόματος της Επιτροπής

(3 Μαΐου 2000)

Η Επιτροπή συμμερίζεται την άποψη του αξιότιμου μέλους σχετικά με την ανάγκη παροχής στους εφευρέτες ενός περιβάλλοντος που θα ευνοεί την ανάπτυξη των δραστηριοτήτων τους στα πλαίσια της Κοινότητας.

Η καινοτομία έχει, πράγματι, καταστεί ένας από τους σημαντικότερους παράγοντες τόσο για την αειφόρο ανάπτυξη των επιχειρήσεων όσο και για την οικονομική ευημερία της κοινωνίας στο σύνολό της.

Για τον καθορισμό του κατάλληλου πλαισίου ανάπτυξης των εφευρέσεων και των καινοτόμων δραστηριοτήτων στην Ευρώπη, η Επιτροπή προέβη σε διάφορες διαβουλεύσεις με τους ενδιαφερόμενους κύκλους, κυρίως μέσω της Πράσινης Βίβλου της για την καινοτομία στην Ευρώπη(1) καθώς και της Πράσινης Βίβλου της για το κοινοτικό δίπλωμα ευρεσιτεχνίας και το σύστημα διπλωμάτων ευρεσιτεχνίας στην Ευρώπη(2). Βάσει των ανωτέρω διαβουλεύσεων, η Επιτροπήπέβαλε φιλόδοξα σχέδια δράσης που περιλαμβάνουν συγκεκριμένα μέτρα για την αντιμετώπιση των αναγκών των βιομηχανικών κύκλων και των ανεξάρτητων εφευρετών.

Μεταξύ άλλων σημαντικών πρωτοβουλιών, η Επιτροπή ανακοίνωσε ότι θαποβάλει νομοθετικές προτάσεις για τη δημιουργία ενός κοινοτικού διπλώματος ευρεσιτεχνίας, που θα παράγει τα ίδια αποτελέσματα σε ολόκληρη την Κοινότητα και το οποίο θα είναι εύκολο στη διαχείρισή του, προσιτό και θα έχει ένα λογικό κόστος. Το κοινοτικό δίπλωμα ευρεσιτεχνίας παρουσιάζεται επίσης από την Επιτροπή, στην ανακοίνωσή της του Ιανουαρίου 2000 Για έναν ευρωπαϊκό χώρο στον τομέα της έρευνας(3), ως μια σημαντική κινητήρια δύναμη για την ανάπτυξη της έρευνας στην Ευρώπη.

Εξάλλου, η καινοτομία αναμένεται ότι θα προαχθεί και χάρη σε άλλα μέτρα, όπως η ανάπτυξη του ρόλου των εθνικών γραφείων διπλωμάτων ευρεσιτεχνίας με στόχο την προώθηση της καινοτομίας, η βελτίωση της πρόσβασης στις πληροφορίες που αφορούν τα διπλώματα ευρεσιτεχνίας ή η λειτουργία ενός Γραφείου Συνδρομής Δικαιωμάτων Πνευματικής Ιδιοκτησίας (ΔΠΙ), που αποτελεί μιαπηρεσία παροχής βοήθειας και ευαισθητοποίησης των φορέων της καινοτομίας σχετικά με την πνευματική ιδιοκτησία.

(1) COM(97)736 τελικό.

(2) COM(97)314 τελικό.

(3) COM(2000)6 τελικό.